  Туспуктэм: Татьяна Пунгина Наталия Сильвестрова Ижкарысь Ялан ӝуась тыл дорын 22-тӥ инвожое 4 часын «Свеча памяти» акция ортчиз. Карын улӥсьёс Быдӟым Атыкай ожын улонзэс сётэмъёсты но заводъёсын но бусыосын вормон понна тыршемъёсты буре вайыса сюсьтылъёс ӝуатӥзы. Ужрадэ ивортодэтъя «Удмуртия» агентстволэн корреспондентэз вуылӥз. « Ми ум быгатӥське со вакытэз вунэтыны. Асьме калыкмылэн историез Удмуртиысь, Совето Союысь, вордскем шаерысьтымы сю сюрс улӥсьёсын гожтэмын, кин эрико кунын улонмы понна улонзэ сётӥз. Калыкмылэн подвигез одно ик асьме нылпиосмылэн данбурез луоз. Мон фронт мышкын ужам ӵыжы-выжыосыным, Быдӟым Атыкай ож дыръя истребительлэн пилотэз луыса ожмаськем песятаеным данъяськись » Ярослав Семёнов, Удмуртиысь кивалтэтлэн тӧроез Вань мылкыд карисьёс монумент доры сяська понӥзы. Тодэ вайытом, 2022-тӥ арын Удмуртиысь филармониын симфони оркестр Дмитрий Шостаковичлэсь 7 номеро «Ленинградской» симфониезлэсь нырысетӥ люкетсэ быдэстӥз. Тегъёс: БыдӟымАтыкайож буреваён история Ижкар Удмуртия  